# Līgums par mērķa grupas klientu iesaistīšanu aktīvajā nodarbinātības pasākumā „Pasākumi noteiktām personu grupām”

Nr.\_\_\_\_\_\_\_\_\_\_\_\_-GR

Dokumenta datums ir tā elektroniskās

parakstīšanas datums

 Nodarbinātības valsts aģentūra (turpmāk – Aģentūra), tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(filiāles nosaukums)*

filiāles\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(amats, vārds, uzvārds*)

personā, kurš (-a) rīkojas saskaņā ar Aģentūras apstiprināto amata aprakstu, no vienas puses, un\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(juridiskās personas nosaukums /fiziskās personas vārds un uzvārds)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Darba devējs)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(amats, vārds, uzvārds)[[1]](#footnote-2)*

personā, kurš (-a) rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_, no otras puses, (turpmāk abi kopā – Puses), noslēdz šādu līgumu par mērķa grupas klientu iesaistīšanu aktīvajā nodarbinātības pasākumā „Pasākumi noteiktām personu grupām” (turpmāk – Līgums).

1. **Līguma priekšmets**
	1. Līguma priekšmets ir Aģentūrā reģistrētu bezdarbnieku vecumā līdz 29 gadiem (ieskaitot) iesaistīšana aktīvajā nodarbinātības pasākumā “Pasākumi noteiktām personu grupām” (turpmāk – Pasākums), kuri ir atbrīvoti no ieslodzījuma vai ir probācijas dienesta klienti (turpmāk- klienti), lai veicinātu to iekļaušanos sabiedrībā un iesaistīšanos darba tirgū, sniedzot finanšu atbalstu Darba devējam.

1.2. Līguma ietvaros Pasākumā nodarbināti \_\_\_\_\_\_\_\_\_klienti:

*(skaits)*

|  |  |  |  |  |  |
| --- | --- | --- | --- | --- | --- |
| Klienta vārds, uzvārds, personas kods | Klienta iesaistes ilgums Pasākumā mēnešos | Klienta profesija un profesijas kods *(atbilstoši Profesiju klasifikatoram)* | Pasākuma īstenošanas *(darba vietas)* adrese *(norāda pilsētu vai novadu un to teritoriālā iedalījuma vienību, ielas nosaukumu, mājas Nr. vai mājas nosaukumu)[[2]](#footnote-3)* | Darba vadītāja vārds, uzvārds, personas kods | Darba vadītāja nodrošināšanas ilgums mēnešos |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |

1.3. Parakstot Līgumu, Darba devējs apliecina, ka darba vietas tiek izveidotas no jauna vai pieņemšana darbā nerada strādājošo skaita pieaugumu salīdzinājumā ar pie Darba devēja strādājošo vidējo skaitu iepriekšējā 12 mēnešu periodā. Attiecīgās amata vietas ir vakantas, sakarā ar aiziešanu no darba pēc brīvas gribas, invaliditāti, pensionēšanos, iestājoties pensijas vecumam, darba laika samazinājumu pēc brīvas gribas vai likumīgu atlaišanu no darba par amatpārkāpumu, nevis sakarā ar darbinieku skaita samazināšanu (saskaņā ar Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV)
32. panta 3. punktā noteikto);

1.4. Parakstot Līgumu, Darba devējs apliecina, ka Līguma 1.2. punktā minētie klienti nav tikuši nodarbināti pie Darba devēja vismaz 12 mēnešus pirms iesaistes (pieņemšanas darbā) Pasākumā;

 1.5. Finanšu atbalsta sniegšanas periods Darba devējam ir 12 mēneši[[3]](#footnote-4) katrai valsts līdzfinansētajai darba vietai. Finanšu atbalstu pārtrauc, ja tiek pārtraukta klienta dalība Pasākumā un netiek veikta klienta maiņa.

**II. Līguma summa**

2.1. No Aģentūras finanšu līdzekļiem plānotā finanšu atbalsta summa klientu nodarbināšanai ir EUR \_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_*euro*\_\_\_\_\_centi)[[4]](#footnote-5), ko veido:

2.1.1. Ikmēneša dotācija darba algai 50% apmērā no klientam noteiktās ikmēneša darba algas, nepārsniedzot valstī noteiktās minimālās mēneša darba algas apmēru (turpmāk – Dotācija klientu darba algai) EUR \_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_*euro*\_\_\_\_\_centi);

2.1.2. dotācija klientu darba vadītājam 10 *euro* apmērā par katru darba vadīšanas dienu (turpmāk – Dotācija darba vadītājam) EUR \_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_*euro*\_\_\_\_\_centi).

1. **Norēķinu veikšanas kārtība**

3.1. 15 darba dienu laikā no atskaites par mērķa grupas klientu nodarbināšanu (turpmāk – Atskaite) (Līguma 1.pielikums) saskaņošanas un atbilstoša rēķina saņemšanas dienas Aģentūra pārskaita Darba devējam:

3.1.1. dotāciju klienta ikmēneša darba algai. Ja klients nostrādājis vairāk par normālu darba laiku attiecīgajā mēnesī, starpību sedz Darba devējs no saviem finanšu līdzekļiem, bet, ja klients nostrādājis nepilnu darba laiku, dotāciju piešķir atbilstoši faktiski nostrādātajam normālam darba laikam;

3.1.2. dotāciju darba vadītājam, ja darba vadītājs klienta darba laikā palīdzējis klientam apgūt darbam nepieciešamās pamatprasmes un iemaņas.

3.2. Darba devējs apņemas nodrošināt katra Pasākumā iesaistītā klienta ikmēneša darba algas izmaksu tādā apmērā kā norādīts Darba devēja pieteikumā Pasākuma īstenošanai:

a) EUR \_\_\_\_\_ mēnesī/stundā[[5]](#footnote-6) klientam\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ko veido

 *(pasvītro nepieciešamo) (vārds, uzvārds)*

EUR \_\_\_\_\_\_\_ mēnesī/stundā[[6]](#footnote-7) no Darba devēja finanšu līdzekļiem un EUR \_\_\_\_\_\_\_\_ mēnesī/stundā6

 *(pasvītro nepieciešamo)* *(pasvītro nepieciešamo)*

no Aģentūras finanšu līdzekļiem normāla/ nepilna darba laika ietvaros (\_\_\_\_ stundas dienā/nedēļā/mēnesī)[[7]](#footnote-8); *(pasvītrot nepieciešamo) (pasvītro nepieciešamo)*

b) EUR \_\_\_\_\_ mēnesī/stundā5 klientam\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ko veido

 *(pasvītro nepieciešamo) (vārds, uzvārds)*

EUR \_\_\_\_\_\_\_ mēnesī/stundā6 no Darba devēja finanšu līdzekļiem un EUR \_\_\_\_\_\_\_ mēnesī/stundā6

  *(pasvītro nepieciešamo*) *(pasvītro nepieciešamo)*

no Aģentūras finanšu līdzekļiem normāla/ nepilna darba laika ietvaros (\_\_\_\_ stundas dienā/nedēļā/mēnesī)7.  *(pasvītrot nepieciešamo)*  *(pasvītro nepieciešamo)*

## IV. Aģentūras pienākumi

4.1. Norīkot darbā pie Darba devēja Aģentūras klientus.

4.2. Piecu darba dienu laikā pēc Līguma noslēgšanas ar Darba devēju izsniegt klientam individuālo darba meklēšanas plānu (turpmāk – darba meklēšanas plāns) dalībai Pasākumā un iepazīstināt klientu ar viņa tiesībām un pienākumiem Pasākuma īstenošanas laikā.

4.3. Izvērtēt Darba devēja ar klientu noslēgtā darba līguma atbilstību Līgumam un Darba likuma 40. pantā noteiktajam un amata apraksta atbilstību profesijai, kurā nodarbināts klients. Darba līguma vai amata apraksta neatbilstības gadījumā, pieprasīt Darba devējam divu darba dienu laikā veikt dokumentu precizēšanu un dokumentu kopiju[[8]](#footnote-9) iesniegšanu Aģentūras filiālē.

4.4. Veikt pārbaudes pie Darba devēja, t.sk., iepazīties ar visiem Darba devēja rīcībā esošajiem ar Līguma īstenošanu un finansēšanu saistītajiem dokumentiem, sagatavot aktus par pārbaudes rezultātiem un pieprasīt pārbaudes laikā konstatēto pārkāpumu un nepilnību novēršanu.

4.5. Pēc nepieciešamības deleģēt pārstāvjus kā novērotājus piedalīties Pasākuma īstenošanā.

4.6. Pēc lēmuma pieņemšanas par klienta dalības Pasākumā pārtraukšanu, divu darba dienu laikā rakstiski nosūtīt par to informāciju Darba devējam uz Līguma 8.1.1. apakšpunktā norādītās kontaktpersonas e-pasta adresi.

4.7. Ja tiek pārtraukta klienta dalība Pasākumā un līdz Pasākuma īstenošanas beigu termiņam (t.i., līdz dalību Pasākumā pārtraukušā klienta darba līgumā noteiktā dalības Pasākumā beigu datumam) ir atlikuši ne mazāk kā divi mēneši (60 kalendārās dienas), norīkot darbam Pasākumā citu klientu (notiek klientu maiņa), ja Aģentūrā ir reģistrēts bezdarbnieka statusā Darba devēja prasībām atbilstošs klients. Ievērojot Līguma 5.4. punktā noteikto, nākamā klienta dalības ilgums Pasākumā ir ne ilgāks kā pirmā darba vietā strādājušā klienta darba līgumā noteiktais plānotās dalības Pasākumā beigu datums.

4.8. Viena mēneša laikā no Darba devēja rakstveida informācijas saņemšanas, izvērtējot Aģentūras pieejamos finanšu līdzekļus un Darba devēja iespēju saņemt papildus finanšu atbalstu, slēgt vienošanos pie Līguma par klienta darba algas palielinājumu, ja finanšu līdzekļi ir pietiekami.

4.9. Ja, saskaņā ar Darba devēja rakstveida informāciju, Aģentūras Dotācijas klienta darba algai apmērs nemainās vai samazinās, vienošanās pie Līguma tiek slēgta divu darba dienu laikā pēc Darba devēja rakstveida informācijas saņemšanas.

4.10. Izvērtēt Darba devēja iesniegtās Atskaites un rēķina atbilstību Līguma nosacījumiem un Atskaites pielikumos esošās informācijas atbilstību kārtējā un iepriekšējā (ja attiecināms) Atskaitē esošajai informācijai.

4.11. Informēt Darba devēju par iesniegto dokumentu saskaņojumu. Atskaites un/ vai rēķina neatbilstības gadījumā pieprasīt Darba devējam divu darba dienu laikā iesniegt precizētas Atskaites un/ vai rēķinu Aģentūras filiālē.

**V. Darba devēja pienākumi**

* 1. Iesniegt Aģentūrā patiesu informāciju saturošus dokumentus.
	2. Nodrošināt klientam iespēju iepazīties ar darba vietu un darba apstākļiem, ja klients pirms norīkošanas dalībai Pasākumā izteicis šādu vēlmi.
	3. Klientu maiņas gadījumā piedalīties klientu izvēlē norīkošanai dalībai Pasākumā vai vienoties ar klientu un iesniegt Aģentūrā abpusēji saskaņotu iesniegumu par plānotu darba tiesisko attiecību nodibināšanu (*Aģentūras mājaslapā sadaļas “Pakalpojumi” apakšsadaļā “Piedāvā darbu” pieejama iesnieguma veidlapa*).

5.4. Ievērojot darba meklēšanas plānā norādīto klienta dalības Pasākumā sākuma datumu, noslēgt ar klientu darba līgumu. Darba devējiem, kuri nav biedrības un nodibinājumi darba līgumu ar klientu jānoslēdz uz vismaz trīs mēnešiem ilgāku periodu, kā klienta iesaistes termiņš Pasākumā, atbilstoši darba meklēšanas plānā un Līguma 1.2. punktā norādītajam.

5.5. Darba līgums jāsagatavo, ievērojot Latvijas Republikas normatīvo aktu prasības un saskaņā ar Līgumā norādīto, t.sk.:

5.5.1. darba līgumā norāda atsauci uz aktīvo nodarbinātības pasākumu “Pasākumi noteiktām personu grupām” un norāda Līguma noslēgšanas datumu un numuru;

5.5.2. darba līgumā norāda klienta dalības Pasākumā periodu, atbilstoši darba meklēšanas plānā un Līguma 1.2. punktā norādītajam;

5.5.3. klienta maiņas gadījumā Darba devējs slēdz darba līgumu ar nākamo klientu, atbilstoši Līguma 5.4. un 5.5. punktā noteiktajam, ievērojot, ka klienta dalības Pasākumā beigu datums ir ne ilgāks kā pirmajam subsidētajā darba vietā strādājošajam klientam darba līgumā noteiktais plānotās dalības Pasākumā beigu datums.

5.6. Trīs darba dienu laikā no darba līguma noslēgšanas dienas, iesniegt Aģentūrā klienta noslēgtā darba līguma un amata apraksta kopiju. Ja tiek veiktas izmaiņas ar klientu noslēgtajā darba līgumā, Darba devējs vienlaikus ar nākamo Atskaiti Aģentūras filiālē iesniedz vienošanās pie darba līguma kopiju.

5.6.1. Ja konstatētas neatbilstības, pēc Aģentūras pieprasījuma divu darba dienu laikā iesniegt precizēta darba līguma un/ vai amata apraksta kopiju, un/vai vienošanās pie darba līguma kopiju

5.7. Pirms darba uzsākšanas iepazīstināt klientu ar darba kārtības noteikumiem, izsniegt obligātās veselības pārbaudes karti (ja nepieciešams veikt pirmreizējo obligāto veselības pārbaudi), darba koplīgumu (ja tāds ir), instrukcijām, darba drošības, ugunsdrošības un citiem darba aizsardzības noteikumiem, citu darbam nepieciešamo informāciju.

5.8. Līguma darbības laikā nodarbināt klientu atbilstoši Līguma, darba līguma un Darba likuma nosacījumiem un nepieļaut Līguma 1.2. punktā klientam noteiktajai profesijai neatbilstošu darbu veikšanu.

5.9. Nodrošināt tādus darba apstākļus, lai klients varētu izpildīt viņam noteikto darbu.

5.10. Katram Pasākumā iesaistītajam klientam nodrošināt kvalificētu darba vadītāju (ieguvis izglītību vai ne mazāk kā divus gadus ilgu darba pieredzi profesijā, kurā nodarbina klientu. Darba vadītājam nav nepieciešama izglītība vai darba pieredze profesijā, kurā nodarbina klientu, ja klientu nodarbina mazkvalificētos darbos (vienkāršo profesiju darbi atbilstoši Profesiju klasifikatora devītajai pamatgrupai)).

5.11. Nodrošināt, ka viens darba vadītājs palīdz apgūt darbam nepieciešamās pamatprasmes un iemaņas vienlaicīgi ne vairāk kā diviem klientiem. Darba vadītājs jānodrošina klienta darba laikā. Darba vadītāja nodrošināšanas laikā neietilpst kalendārās dienas, kad klients nav veicis darbu attaisnojošu iemeslu dēļ, t.i., par klienta attaisnoti kavētām kalendāra dienām pagarinās darba vadītāja nodrošināšanas laiks.

5.12. Darba vadītāju klientam nodrošina:

5.12.1. pirmos divus mēnešus no iesaistes dienas Pasākumā, ja klientam ir mazāk nekā trīs mēnešu darba pieredze pēdējo 10 gadu laikā un nav izglītības attiecīgajā profesijā;

5.12.2. vienu mēnesi no iesaistes dienas Pasākumā, ja klientam ir ne mazāk kā trīs mēnešu darba pieredze pēdējo 10 gadu laikā vai izglītība attiecīgajā profesijā, vai arī klientu plānots nodarbināt mazkvalificētos darbos (vienkāršo profesiju darbi atbilstoši Profesiju klasifikatora devītajai pamatgrupai);

5.13. Nodrošināt, ka darba vadītājs veic šādus pienākumus:

5.13.1. organizē klientu darbu;

5.13.2. palīdz klientam apgūt darbam nepieciešamās pamatprasmes un iemaņas;

5.13.3. kontrolē klienta darba kvalitāti un nepietiekamas darba kvalitātes gadījumā palīdz klientam apgūt darbam nepieciešamās pamatprasmes un iemaņas darba kvalitātes uzlabošanai.

5.14. Darba vadītāja darbnespējas gadījumā vai gadījumā, kad darba vadītājs nespēj veikt savus pienākumus, noteikt klientam citu darba vadītāju, atbilstoši Līguma 5.10. punkta prasībām, un kopā ar nākamo Atskaiti iesniegt Aģentūras filiālē darba vadītāja apliecinātu izglītības dokumenta kopiju profesijā, kurā nodarbina klientu vai Darba devēja parakstītu apliecinājumu, kurā norādīta informācija par darba vadītāja iegūto pieredzi profesijā, kurā nodarbina klientu (norādot nodarbinātības periodu (-us) (dd.mm.gggg. – dd.mm.gggg.) un darba devēju (-us) pie kura (-iem) pieredze iegūta).

5.15. Gadījumā, ja tiek konstatēts, ka darba vadītājs neatbilst Līguma 5.10. punkta prasībām, Aģentūra par konkrēto periodu neizmaksā Dotāciju darba vadītājam.

5.16. Nodrošināt, ka Līguma 8.1.1. apakšpunktā norādītā kontaktpersona ir sasniedzama, zvanot uz Līgumā norādīto kontaktpersonas tālruņa numuru, un klienta darba laikā ir informēta par klienta darba pienākumu izpildes adresi, veicamajiem un paveiktajiem darbiem atbilstoši klienta amata aprakstā norādītajiem pienākumiem.

5.17. Nodrošināt pieeju ar Pasākuma īstenošanu saistītajai dokumentācijai adresē, kura norādīta Līguma 5.29. punktā, t.sk., ar klienta parakstu saskaņotam darba grafikam (grafikā norādot darba pienākumu veikšanas adreses un dienas).

5.18. Līdz katra mēneša/ kalendārā ceturkšņa 10. datumam sagatavot un iesniegt Aģentūras

*(atbilstošo pasvītro)*

filiālē Atskaiti un rēķinu.

 5.19. Darba devējs iesniedz rēķinu u.c. dokumentus elektroniski (atbilstoši normatīvajiem aktiem par elektronisko dokumentu sagatavošanu), nosūtot uz Aģentūras oficiālo e-adresi.

 5.20. Ja Aģentūra konstatējusi neatbilstības Darba devēja iesniegtajā Atskaitē un/ vai rēķinā, divu darba dienu laikā atkārtoti sagatavot precizētu Atskaiti un/ vai rēķinu, un iesniegt to Aģentūras filiālē.

5.21. Iesniedzot Atskaiti par klienta darbu pirmajā mēnesī, Aģentūras filiālē iesniegt klienta atvaļinājuma grafiku, kurā norāda klientam piešķirtā atvaļinājuma periodu (no dd.mm.gggg. līdz dd.mm.gggg.). Klients ar savu parakstu saskaņo atvaļinājuma grafiku, apliecinot, ka iepazinies ar plānotā atvaļinājuma periodu.

5.22. Ja Aģentūras filiālē iesniegtajā atvaļinājuma grafikā plānotas izmaiņas, ne vēlāk kā piecas darba dienas pirms atvaļinājuma grafikā paredzētā atvaļinājuma, vai, ja atvaļinājuma izmaiņas plānotas pirms Aģentūras filiālē iesniegtajā atvaļinājuma grafikā paredzētā laika, tad ne vēlāk kā piecas darba dienas pirms plānotā atvaļinājuma laika, Aģentūras filiālē iesniegt precizētu (klienta saskaņotu) atvaļinājuma grafiku. Ja Līgumā noteikts, ka Atskaite tiek iesniegta reizi ceturksnī, tad atvaļinājuma grafiks tiek iesniegts kopā ar noslēgtā darba līguma kopiju.

5.23. Darba devējs Atskaitēs apliecina Līguma ietvaros veiktos maksājumus par klientu un nodrošina apliecinājumu par klienta darba samaksas un Darba vadītāja dotācijas saņemšanu.

5.24. Pēc klientu dalības Pasākumā pabeigšanas vai pārtraukšanas, Darba devējs Atskaiti Aģentūras filiālē iesniedz ne vēlāk kā piecu darba dienu laikā.

5.25. Ja noslēgtā Līguma un darba līguma ietvaros tiek turpināta klienta nodarbināšana vēl vismaz trīs mēnešus pēc klienta dalības pabeigšanas Pasākumā, atbilstoši Līguma 5.34. punktā noteiktajam, Darba devējs Aģentūras Filiālē piecu darba dienu laikā pēc darba samaksas izmaksas/ pārskaitījuma veikšanas iesniedz klienta darba algas izmaksas apliecinošu dokumentu (maksājuma uzdevumu, ja darba alga tiek veikta ar pārskaitījumu vai kases izdevumu orderi, ja darba alga tiek izmaksāta skaidrā naudā) kopijas. Nepilna pārskata perioda gadījumos papildus iesniedz klienta darba algas aprēķinu vai darba algas izmaksu sarakstu kopijas.

5.26. Ja klients atsakās turpināt darba tiesiskās attiecības pēc dalības Pasākumā, atbilstoši Līguma 5.34. punktā noteiktajam, Darba devējs Aģentūras filiālē kopā ar nākamo Atskati iesniedz dokumenta kopiju, kas apliecina ar klientu nodibināto darba tiesisko attiecību izbeigšanu.

5.27. Ne vēlāk, kā līdz darba līgumos norādītajam datumam, izmaksāt atlīdzību par darbu klientam un darba vadītājam par iepriekšējo mēnesi, kā arī normatīvajos aktos noteiktajā kārtībā un saskaņā ar Līgumā noteikto, aprēķināt, ieturēt un iemaksāt valsts budžetā visus no klienta un darba vadītāja atlīdzībām pienākošos nodokļus un nodevas.

5.28. Rakstiski informēt Aģentūras filiāli ne vēlāk kā vienu mēnesi pirms plānotajām izmaiņām, ja Pasākuma īstenošanas laikā Darba devējs vēlas mainīt darba algu klientam.

5.29. Aģentūras vai tās uzraugošo iestāžu pārbaudes laikā (pārbaudes var tikt veiktas iepriekš nebrīdinot) nodrošināt piekļuvi Līguma 1.2. punktā norādītajai klienta Pasākuma īstenošanas adresei un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(adrese, kurā ir pieejama dokumentācija)*

nodrošināt piekļuvi ar Līguma īstenošanu saistīto dokumentu oriģināliem vai to atvasinājumiem ar juridisku spēku (ar klientiem noslēgtajiem darba līgumiem, Līguma 5.27. punktā minēto izmaksu apliecinošiem dokumentiem u.c. dokumentācijai, kas nepieciešama, lai pārliecinātos par saņemtā finanšu atbalsta izmantošanu atbilstoši Līguma nosacījumiem).

 5.30. Dokumentus jāuzglabā atsevišķā lietā, uz kuras norādīts Līguma nosaukums, numurs un glabāšanas termiņš. Pastāvīgi aktualizēt ar Līguma īstenošanu saistīto dokumentāciju, t.sk., nodrošināt no Aģentūras saņemtā finansējuma un Darba devēja privātā līdzfinansējuma izsekojamību par katru Pasākumā iesaistīto personu.

 5.31. Nodrošināt, ka ar Komisijas regulas Nr. 651/2014ietvaros saņemto atbalstu saistītā dokumentācija tiek glabāta 10 gadus, sākot no dienas, kurā piešķirts pēdējais atbalsts.

5.32. Rakstiski iesniegt Aģentūrā informāciju par pārbaudes rezultātā konstatēto nepilnību vai Līguma pārkāpumu novēršanu, t.sk., dokumentus, kuri pamato klienta neatrašanos darba pienākumu izpildes adresē, ievērojot pārbaudes aktā norādīto.

5.33. Ne vēlāk kā piecu dienu laikā pēc pieprasījuma saņemšanas, iesniegt Aģentūrā pieprasīto informāciju un, ja norādīts, ar Pasākuma īstenošanu saistītos dokumentus, t.sk., dokumentus, kuri pamato klienta paveikto darbu atbilstoši katram amata aprakstā noteiktajam pienākumam.

5.34. Turpināt darba tiesiskās attiecības ar klientu vēl vismaz trīs mēnešus pēc klienta dalības Pasākumā Līguma 1.2. punktā norādītajā profesijā, saglabājot vismaz Līguma 3.2. punktā norādīto darba algu mēnesī, izņemot, ja Darba devējs ir biedrība vai nodibinājums. Gadījumā, kad klients atsakās turpināt darba tiesiskās attiecības pēc dalības Pasākumā, Darba devējs iegūst no klienta dokumentu par darba tiesisko attiecību izbeigšanu un rīkojas atbilstoši Līguma 5.23. un 5.24. punktā noteiktajam.

 5.35. Informēt Līguma 8.1.2. apakšpunktā norādīto Aģentūras kontaktpersonu:

5.35.1. sūtot īsziņu vai e-pastu vienas astronomiskās stundas laikā no brīža, kad konstatēta klienta neesamība darbā, un norādīt tās iemeslus;

5.35.2. e-pastā trīs darba dienu laikā par:

5.35.2.1. visiem darba līgumu ar klientiem grozījumiem, pievienojot vienošanās pie darba līguma skenētu kopiju;

5.35.2.2. visiem darba līgumu izbeigšanas gadījumiem, pievienojot rīkojumu (uzteikumu) par atbrīvošanu no darba skenētas kopijas;

5.35.2.3. darba vadītāja darba nespējas gadījumiem vai gadījumiem, kad darba vadītājs nespēj veikt savus pienākumus, un klientam ir noteikts cits darba vadītājs;

5.35.2.4. jebkuriem apstākļiem vai notikumiem, kuri varētu mainīt Līguma īstenošanas atbilstību Līguma nosacījumiem, kā arī gadījumos, ja kāds no Līgumā dotajiem apliecinājumiem var kļūt vai kļūst nepatiess, neprecīzs, nepilnīgs vai maldinošs, vai par jebkuriem apstākļiem vai notikumiem, kuri negatīvi ietekmē vai apdraud, vai, kuri varētu negatīvi ietekmēt vai apdraudēt Līguma izpildi.

5.36. Darba devējs ir atbildīgs par Pasākuma īstenošanas kvalitāti un finanšu investējumu atbilstoši Līguma nosacījumiem.

5.37. Darba devējs Līgumā noteiktā Pasākuma ietvaros tam piešķirto finanšu atbalstu var izmantot vienlaikus ar komercdarbības atbalstu citiem mērķiem.

5.38. Nodrošināt, ka vienlaikus iesaistīto klientu skaits (Pasākumā un pasākumā “Pasākumi noteiktām personu grupām ārkārtējās situācijas izraisīto seku mazināšanai”) Pasākuma īstenošanas laikā nepārsniedz 50% no darba devēja kopējā nodarbināto skaita[[9]](#footnote-10), un kopā ne vairāk kā 20 personas.

5.39.  Darba devējs saņemot finanšu atbalstu saskaņā ar Komisijas regulu Nr. 651/2014 un darbojoties nozarēs, kuras minētas Komisijas regulas Nr. 651/2014 1.panta 3. punkta "c" apakšpunktā, nodrošina šo nozaru darbību vai izmaksu nodalīšanu saskaņā ar Komisijas regulas Nr. 651/2014 1. panta 3. punkta otro daļu, t.sk., nodrošina izmaksu nošķiršanu tādējādi, ka darbības izslēgtajās nozarēs negūst labumu no atbalsta, kas piešķirts saskaņā ar Komisijas regulu Nr. 651/2014.

5.40.  Finanšu atbalstu nesummēt ar citu *de minimis* atbalstu un citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam.

5.41. Darba devēja līdzfinansēto daļu segt no līdzekļiem, kas nav komercdarbības atbalsts.

5.42. Sasniedzot Eiropas Savienības tiesību aktos noteikto maksimālo atbalsta apmēru, papildu izdevumus atbilstoši Līguma 2.1. punktā norādītajam, segt no Darba devēja finanšu līdzekļiem.

5.43. Līguma summas palielināšanas gadījumā, pirms vienošanās slēgšanas, iesniegt Aģentūrā aizpildītu apliecinājumu atbilstībai prasībām (Līguma 2. pielikums) un, atbilstoši normatīvajiem aktiem, deklarāciju par autonomu komercsabiedrību vai partnerkomercsabiedrību un saistīto komercsabiedrību.

5.44. Ja Līguma darbības laikā attiecīgajā iestādē ir iesniegts pieteikums Darba devēja likvidācijas vai maksātnespējas procesa ierosināšanai vai iesniegts iesniegums par saimnieciskās darbības izbeigšanu, Darba devējs par to trīs darba dienu laikā rakstiski informē Aģentūras filiāli, kā arī ja Darba devējam ir pasludināts maksātnespējas process, uzsākts likvidācijas process vai apturēta saimnieciskā darbība, Darba devējs vienas darba dienas laikā informē Aģentūras filiāli, nosūtot attiecīgo iestāžu lēmumu uz Līguma rekvizītos un Līguma 8.1.2. apakšpunktā norādīto
e-pasta adresi.

**VI. Līguma darbības termiņš un atbildība**

 6.1. Līgums stājas spēkā tā abpusējas parakstīšanas brīdī un ir spēkā līdz Pušu saistību pilnīgai izpildei.

6.2. Aģentūrai ir tiesības līdz situācijas noskaidrošanai apturēt maksājumu veikšanu Darba devējam, rakstiski informējot par to Darba devēju:

6.2.1. iestājoties Līguma 5.42. punktā, vai 5.44. punktā noteiktajam;

6.2.2. ja Aģentūras rīcībā ir informācija par iespējamu Līguma nosacījumiem neatbilstošu finanšu resursu investējumu, t.sk., ja tiek konstatēts, ka Valsts ieņēmumu dienestā deklarētais finansējums nesakrīt ar Atskaitēs par klientu darbu Pasākumā norādīto;

6.2.3. ja Aģentūru uzraugošās iestādes veic pārbaudi par būtisku Līguma nosacījumu izpildes atbilstību;

6.3. Ja Darba devējs nav ievērojis Līgumā noteiktos pienākumus un, jebkādā veidā veicis Līguma izpildes pārkāpumu, un nav to novērsis Līgumā noteiktajā termiņā, kā arī pieļāvis atkārtotu pārkāpumu, Aģentūra nosūta Darba devējam brīdinājuma vēstuli.

6.4. Ja Darba devējs ir pārkāpis Līgumā noteiktos pienākumus un pārkāpums nav novērsts brīdinājumā noteiktajā termiņā, Aģentūrai ir tiesības aprēķināt līgumsodu 5% apmērā no Līguma 2.1. punktā norādītās summas.

6.5. Līgumsoda samaksa neatbrīvo Darba devēju no Līguma saistību izpildes.

6.6. Aģentūrai ir tiesības vienpusēji atkāpties no Līguma, 10 (desmit) darba dienas iepriekš rakstiski par to brīdinot Darba devēju, ja:

6.6.1. iestājas Līguma 5.42. punktā, vai 5.44. punktā noteiktais;

6.6.2. ja tiek konstatēts, ka Darba devējs ir pieļāvis Līguma nosacījumiem neatbilstošu finanšu resursu investējumu, t.sk., ja tiek konstatēts, ka Valsts ieņēmumu dienestā deklarētais finansējums nesakrīt ar Atskaitēs par klientu darbu Pasākumā norādīto;

 6.6.3. Līguma īstenošanā Darba devējs ir pieļāvis būtiskus pārkāpumus, t.i. veicot atkārtotu pārbaudi, ir konstatēts, ka iepriekš konstatētos pārkāpumus Darba devējs nav novērsis. Par Līguma būtisku pārkāpumu ir uzskatāma Līgumā noteiktās norēķinu kārtības neievērošana un normatīvo aktu un Līgumā noteikto prasību (darba līguma ar bezdarbniekiem slēgšana, drošu un veselībai nekaitīgu darba apstākļu nodrošināšana u.c.) neievērošana, kas apdraud Līguma izpildi.

6.6.4. Darba devējs ir pārkāpis Līgumā noteiktos pienākumus un pārkāpums nav novērsts brīdinājumā noteiktajā termiņā;

6.6.5. Darba devējam ir piemērots līgumsods saskaņā ar 6.4. apakšpunkta nosacījumiem, un ir atkārtoti iestājies Līguma neizpildes gadījums.

6.6.6. Darba devējs Līguma noslēgšanas vai Līguma izpildes laikā sniedzis nepatiesas ziņas vai apliecinājumus;

6.6.7. Darba devējs Līguma noslēgšanas vai Līguma izpildes laikā pārkāpis saistošos normatīvos aktus attiecībā uz Līguma slēgšanu vai izpildi;

6.6.8. ir iestājušies citi apstākļi, kas liedz vai liegs Darba devējam turpināt Līguma izpildi saskaņā ar Līguma noteikumiem, vai kas negatīvi ietekmē Aģentūras pienākumus, kuri izriet no Līguma;

 6.6.9. Darba devējs ir pārtraucis Līguma izpildi, tai skaitā, Darba devējs nav atkārtoti sasniedzams juridiskajā adresē;

6.6.10. Aģentūras vai tās uzraugošo iestāžu pārbaudes laikā atkārtoti tiek konstatēta klienta neesamība darba pienākumu izpildes adresē un Darba devējs nav par to informējis Aģentūru atbilstoši Līguma 5.35.1. apakšpunktā noteiktajai kārtībai;

6.6.11. ir konstatēts, ka Darba devējam, tā valdes vai padomes locekļiem, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt Darba devēju darbībās ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;

6.6.12. Līgumā ietverto Aģentūras saistību izpilde ir neiespējama vai apgrūtināta saistībā ar Aģentūras finansējuma samazinājumu vai izmaiņām piešķirtajā finansējumā un noteiktajos rezultatīvajos rādītājos.

 6.7. Darba devējam ir tiesības vienpusēji atkāpties no Līguma par to 10 (desmit) darba dienas iepriekš paziņojot rakstiski, ja:

 6.7.1. iestājies Līguma 5.42. punktā minētais gadījums;

 6.7.2. nav iespējama klienta maiņa, jo Aģentūrā nav reģistrēts bezdarbnieka statusā Darba devēja prasībām atbilstošs klients;

 6.7.3. iestājušies objektīvi apstākļi vai notikumi, kuri negatīvi ietekmē vai varētu ietekmēt Līguma izpildi.

6.8. Ja Līgums tiek izbeigts pirms termiņa, Puses veic savstarpējos norēķinus atbilstoši katra klienta faktiski nostrādātajam laikam Pasākumā.

6.9. Aģentūrai ir tiesības pieprasīt atmaksāt Darba devējam pārskaitītos finanšu līdzekļus, ja tiek konstatēti Līguma pārkāpumi, tai skaitā, ja Darba devējs nevar uzrādīt maksājuma dokumentus, kuri apliecina, ka saņemtais Aģentūras finansējums un Līgumā paredzētais Darba devēja privātais līdzfinansējums investēts atbilstoši Līguma nosacījumiem. Ja Darba devējs ir pārkāpis Komisijas regulu Nr. 1407/2013, tam ir pienākums atmaksāt Aģentūrai visu Līguma ietvaros nelikumīgi saņemto atbalstu, kas piešķirts saskaņā ar attiecīgo regulu, no līdzekļiem, kas ir brīvi no valsts atbalsta, atbilstoši Komercdarbības atbalsta kontroles likuma IV. vai V. nodaļas nosacījumiem.

6.10. Ja Darba devējs bez attaisnojošiem iemesliem, pēc klienta dalības Pasākumā termiņa beigām atsakās turpināt darba tiesiskās attiecības ar Līguma 1.2. punktā minētiem klientiem vismaz trīs mēnešus, Darba devējam ir pienākums atmaksāt Aģentūrai dotāciju klienta mēneša darba algai par trim mēnešiem, un Darba devējs nav tiesīgs atkārtoti iesaistīties Pasākuma īstenošanā divus gadus no Līguma 1.4. punktā minētā iesaistes termiņa beigām. Darba devējam un klientam, to iepriekš saskaņojot ar Aģentūru, ir tiesības vienpusēji pārtraukt darba tiesiskās attiecības pirms klienta dalības Pasākumā termiņa beigām atbilstoši Darba likuma 100. un 101. pantam.

6.11. Ja Līgums tiek izbeigts pamatojoties uz Līguma 6.9. un 6.10. punktā noteikto, Aģentūra rīkojas atbilstoši Līguma 6.6. punktā noteiktajam.

 6.12. Puses tiek atbrīvotas no atbildības par daļēju vai pilnīgu Līguma saistību neizpildi nepārvaramas varas vai ārkārtēju apstākļu rezultātā, kurus attiecīgā Puse (vai abas Puses) nevarēja ne paredzēt, ne novērst, ne ietekmēt un par kuru rašanos Puses nav atbildīgas (piemēram, stihiskas nelaimes, kara darbība, streiki, grozījumi Latvijas Republikas normatīvajos aktos, kas tieši ietekmē Līguma izpildi).

 6.13. Puses nekavējoties informē viena otru par Līguma 6.1. punktā minēto apstākļu iestāšanos un veic visus nepieciešamos pasākumus, lai nepieļautu otrai Pusei zaudējumu rašanos.

6.14. Ja iestājas nepārvaramas varas apstākļi, Puses var vienoties par Līguma izbeigšanu vai par Līguma darbības laika pagarināšanu par termiņu, kuru Puses nosaka ar atsevišķu rakstveida vienošanos.

6.15. Nepārvaramas varas gadījumā Puses nevar prasīt atlīdzināt zaudējumus, kas radušies Līguma izbeigšanas rezultātā.

**VII. Strīdu izskatīšanas kārtība**

7.1. Visas nesaskaņas, domstarpības vai strīdus, kas radušies Līguma izpildes laikā, Puses risina pārrunu ceļā. Ja vienošanās netiek panākta pārrunās, strīdi tiek risināti tiesā saskaņā ar Latvijas Republikā spēkā esošajiem normatīvajiem aktiem.

**VIII. Kontaktpersonas un kontakti**

8.1. Puses ieceļ par Līguma izpildes koordināciju atbildīgās kontaktpersonas:

 8.1.1. no Darba devēja puses:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(vārds, uzvārds, amats)*

(tālrunis\_\_\_\_\_\_\_\_\_\_\_\_\_; mob. tālrunis \_\_\_\_\_\_\_\_; e-pasta adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_);

 8.1.2. no Aģentūras puses:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(vārds, uzvārds, amats)*

(tālrunis\_\_\_\_\_\_\_\_\_\_\_\_; mob. tālrunis \_\_\_\_\_\_\_\_; e-pasta adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

**IX. Personas datu aizsardzība un konfidencialitāte**

9.1. Puses apzinās, ka nodrošinot Līgumā noteikto saistību izpildi, Puses veic personas datu (tostarp īpašo kategoriju personas datu) apstrādi.

9.2. Veicot datu apstrādi Līguma ietvaros, Puses rīkojas kā patstāvīgi pārziņi.

9.3. Katra no Pusēm apzinās, ka Līguma ietvaros saņemot personas datus no otras Puses, tā kļūst par saņemto personas datu pārzini ar personas datu saņemšanas brīdi.

9.4. Puses apņemas savā darbībā ievērot Eiropas Savienības un nacionālājos normatīvajos aktos noteiktās personu datu, t.sk. Eiropas Parlamenta un Padomes regulas Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.

9.5. Attiecībā uz Līguma ietvaros no otras Līguma Puses saņemto personas datu apstrādi, Puses apņemas:

 9.5.1. veikt personas datu apstrādi tikai tādos gadījumos, ja datu apstrādei ir tiesiskais pamats;

 9.5.2. veikt Līguma ietvaros personas datu apstrādi tikai tādā apjomā, kāds ir nepieciešams no Līguma izrietošo saistību izpildei;

 9.5.3. neveikt personas datu apstrādi mērķiem, kas nav saistīti ar Līguma izpildi;

 9.5.4. nodrošināt, ka personas datu apstrāde tiek veikta, ievērojot fizisko personu datu aizsardzību un informācijas tehnoloģiju drošību reglamentējošos normatīvajos aktos noteiktos datu aizsardzības tehniskos un organizatoriskos pasākumus;

 9.5.5. nodrošināt, ka personas datu apstrādi veic tikai tādas personas (darbinieki vai pilnvarotās personas), kurām ir noteikts juridiski saistošs konfidenciālitātes pienākums;

 9.5.6. nekavējoties bet ne vēlāk kā divu darba dienu laikā informē otru Pusi par saņemto datu subjekta pieprasījumu, ja tas attiecas vai ietekmē otras Līguma Puses veikto personas datu apstrādi (piemēram, pieprasījums ierobežot datu apstrādi) vai ietekmē personas datus (piemēram, pieprasījums labot datus);

9.5.7. sadarboties, lai izpildītu pamatotus datu subjektu pieprasījumus, kā arī lai nodrošinātu datu precizitāti visu datu apstrādes laikā;

9.5.8. nenodot un neizpaust Līguma izpildes laikā saņemtos personas datus trešajām personām bez tās Puses iepriekšējas rakstiskas piekrišanas, no kuras tā ir saņēmusi personas datus. Ja saskaņā ar normatīvajiem aktiem Pusei ir pienākums izpaust saņemtos personas datus, tās pienākums ir par personas datu nodošanu/izpaušanu informēt Pusi, no kuras tā ir saņēmusi personas datus, ja vien to neaizliedz normatīvie akti;

9.6. Puses atbild viena otrai par tiešajiem zaudējumiem, kas radušies Puses vai tās darbinieku vai pilnvaroto personu veiktās datu apstrādes rezultātā, kas neatbilst Līguma un /vai normatīvo aktu datu aizsardzības jomā prasībām, tostarp, atlīdzina zaudējumus, kas izriet no datu subjektu prasībām un/vai uzraudzības iestādes (Datu valsts inspekcijas) uzliktajiem sodiem.

**X. Noslēguma jautājumi**

 10.1. Jautājumi, kas nav atrunāti Līgumā, tiek risināti atbilstoši Latvijas Republikā spēkā esošajiem normatīvajiem aktiem.

 10.2. Līguma grozījumus un papildinājumus noformē rakstiski kā Pušu savstarpējo vienošanos. Vienošanās pēc tās abpusējas parakstīšanas iegūst juridisku spēku un kļūst par Līguma neatņemamu sastāvdaļu.

10.3. Pušu rekvizītu vai Līguma 8.1. punktā norādītās informācijas izmaiņu gadījumā divu darba dienu laikā Puses viena otru informē par izmaiņām, nosūtot informāciju uz Pušu oficiālajām e-adresēm un 8.1. punktā norādīto kontaktpersonu e-pasta adresēm, neslēdzot atsevišķu rakstveida vienošanos pie Līguma.

10.4. Līguma neatņemamas sastāvdaļas ir tā pielikumi:

10.4.1. 1. pielikums „Atskaite par mērķa grupas klientu nodarbināšanu” (veidlapa);

10.4.2. 2. pielikums „Apliecinājums atbilstībai prasībām valsts atbalsta saņemšanai Komisijas regulas 651/2014 ietvaros” (veidlapa).

10.5. Aģentūra ir tiesīga grozīt Līguma pielikumu veidlapas bez saskaņojuma ar Darba devēju un bez tā piekrišanas. Līguma izpildē Puses izmanto Līguma pielikumu aktuālās versijas, kas pieejamas Aģentūras mājaslapā ([www.nva.gov.lv](http://www.nva.gov.lv)).

10.6. Līgums (bez pielikumiem) ir sagatavots uz \_\_\_\_\_\_ lapām latviešu valodā un parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja laika zīmoga datums.

**XI. Pušu rekvizīti**

|  |  |  |
| --- | --- | --- |
| Nodarbinātības valsts aģentūra |  |  |
|  |  | (nosaukums) |
| Rīga, KrišjāņaValdemāra iela 38 k-1 |  |  |
| (juridiskā adrese) |  | (juridiskā adrese) |
|  |  |  |
| (filiāles nosaukums) |  | (reģistrācijas numurs) |
|  |  |  |
| (filiāles adrese) |  | (bankas nosaukums) |
|  |  |  |
| (reģistrācijas numurs) |  | (bankas kods) |
|  |  |  |
| (bankas nosaukums) |  | (IBAN) |
|  |  |  |
| (bankas kods) |  |  |
|  |  |  |
| (IBAN) |  |  |
|  |  |  |
|  |  |  |
|  |  |  |
| Aģentūras filiāles vadītājs (-a) vai pilnvarotā persona |  | Darba devējs vai pilnvarotā persona |
|  |  |  |
| *(paraksts, tā atšifrējums, datums)* |  | *(paraksts, tā atšifrējums, datums)* |

1. Norāda, ja Darba devējs ir juridiska persona. [↑](#footnote-ref-2)
2. Pasākuma īstenošanas vietai ir jābūt Latvijas Republikas teritorijā. Norāda arī papildus adreses vai veic piezīmi – darbs objektos, darbs pie klientiem u.tml., ja klientam, saskaņā ar amata pienākumiem, darbs jāveic arī ārpus Pasākuma īstenošanas adreses. [↑](#footnote-ref-3)
3. 12 mēnešu periods finanšu atbalsta sniegšanai rēķināms no pirmā subsidētajā darba vietā nodarbinātā klienta darba līgumā norādītās pirmās darba dienas. [↑](#footnote-ref-4)
4. Aģentūras piešķirtais finansējums ir valsts atbalsts, ko sniedz saskaņā ar Komisijas 2014. gada 17. jūnija Regulas (ES) Nr.  [651/2014](http://eur-lex.europa.eu/eli/reg/2014/651/oj/?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187/1) (turpmāk – Komisijas regula Nr.  [651/2014](http://eur-lex.europa.eu/eli/reg/2014/651/oj/?locale=LV)), kā arī saskaņā ar citiem Latvijas Republikā spēkā esošajiem normatīvajiem aktiem, kuri nosaka valsts atbalsta piešķiršanas un uzskaites kārtību. Valsts atbalsta piešķiršanas brīdis ir Līguma spēkā stāšanās datums. [↑](#footnote-ref-5)
5. Norāda stundas tarifa likmes gadījumā. Minimālās stundas tarifa likmes gadījumā, norāda atbilstoši valstī noteiktajam minimālajam mēneša darba algas apmēram, pasvītro abus – mēnesī/stundā. [↑](#footnote-ref-6)
6. Stundas tarifa likmes gadījumā finansējuma sadalījumu nenorāda, tiek piemēroti attiecīgā periodā spēkā esošie Ministru kabineta noteikumi, kuri reglamentē minimālās mēneša darba algas apmēru normāla darba laika ietvaros un  minimālās stundas tarifa likmes aprēķināšanu, attiecībā uz stundas tarifa likmēm konkrētos mēnešos. Minimālās stundas tarifa likmes gadījumā, pasvītro abus – mēnesī/stundā. [↑](#footnote-ref-7)
7. Nepilna darba laika gadījumā norāda konkrētu stundu skaitu, kuru klients nostrādās dienā vai nedēļā. Ja darba grafiks nav pilnībā vai lielākoties paredzams, norāda, ka darba grafiks ir mainīgs un norāda informāciju par darba laiku mēnesī. [↑](#footnote-ref-8)
8. Līguma īstenošanas ietvaros Darba devēja Aģentūrā iesniegto dokumentu kopijām ir jābūt apliecinātām atbilstoši Latvijas Republikas normatīvajos aktos noteiktajai kārtībai. [↑](#footnote-ref-9)
9. kopējā nodarbināto skaitā ieskaitāmi visi pie Darba devēja nodarbinātie ar kuriem slēgti darba līgumi, t.sk., visi klienti, kuri iesaistīti Aģentūras aktīvajos nodarbinātības pasākumos, kuru ietvaros slēgts līgums par darba tiesisko attiecību nodibināšanu, izņemot šajā Pasākumā un ESF projekta “Subsidētās darbavietas bezdarbniekiem” īstenotā pasākuma “Pasākumi noteiktām personu grupām ārkārtējās situācijas izraisīto seku mazināšanai” nodarbinātie. [↑](#footnote-ref-10)